जो व्यक्ति कर्तव्य पर विश्वास रखता होगा वह आत्म निर्भर होगा तथा आत्मविश्वासी भी होगा। आत्मविश्वासी व्यक्ति को विपत्तियाँ कभी परास्त नहीं कर सकतीं। ऐसे व्यक्ति प्रायः ऊँची-ऊँची कल्पनाएँ नहीं करते है। प्रायः अपने साधनों के अनुरूप ही कार्य को हाथ में लेते है। क्योंकि वे जानते होते है कि कार्य को उन्हें स्वयं के साधन एवं शक्ति से पूरा करना हैं दूसरों से सहायता की बात तो वे सोचते भी नहीं है। दूसरे को इतनी फुरसत कहा है कि वह अपनी कार्य छोड़कर किसी की सहायता करने दौड़ेगा। यदि कुछ करेगा भी तो उससे सहायतार्थी की आवश्यकता का निराकरण बिलकुल ही नहीं हो पायेगा। सफलता तो मनुष्य अपने सहारे ही पा सकता है दूसरों की सहायता पर आधारित तानों–बानों से कहीं भी महल नहीं बने देखे गये।